CELEX: 62013CA0069
Language: lt
Date: 2014-02-13 00:00:00
Title: Byla C-69/13: 2014 m. vasario 13 d. Teisingumo Teismo (antroji kolegija) sprendimas byloje ( Tribunale civile di Roma (Italija) prašymas priimti prejudicinį sprendimą) Mediaset SpA prieš Ministero dello Sviluppo Economico (Prašymas priimti prejudicinį sprendimą — Valstybės pagalba — Subsidijos skaitmeniniams dekoderiams įsigyti arba nuomotis — Komisijos sprendimas, kuriame pagalbos sistema pripažinta neteisėta ir nesuderinama su vidaus rinka — Susigrąžinimas — Susigrąžintinos sumos dydžio nustatymas — Nacionalinio teismo vaidmuo — Nacionalinio teismo atsižvelgimas į Komisijos išreikštą poziciją vykdant jos sprendimą — Lojalaus bendradarbiavimo principas)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/17
            
         2014 m. vasario 13 d. Teisingumo Teismo (antroji kolegija) sprendimas byloje (Tribunale civile di Roma (Italija) prašymas priimti prejudicinį sprendimą) Mediaset SpA prieš Ministero dello Sviluppo Economico
   
   (Byla C-69/13) (1)
   
   (Prašymas priimti prejudicinį sprendimą - Valstybės pagalba - Subsidijos skaitmeniniams dekoderiams įsigyti arba nuomotis - Komisijos sprendimas, kuriame pagalbos sistema pripažinta neteisėta ir nesuderinama su vidaus rinka - Susigrąžinimas - Susigrąžintinos sumos dydžio nustatymas - Nacionalinio teismo vaidmuo - Nacionalinio teismo atsižvelgimas į Komisijos išreikštą poziciją vykdant jos sprendimą - Lojalaus bendradarbiavimo principas)
   2014/C 93/27
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale civile di Roma
   
   
      Šalys pagrindinėje byloje
   
   
      Ieškovė: Mediaset SpA
   
   
      Atsakovė: Ministero dello Sviluppo Economico
   
   
      Dalykas
   
   Prašymas priimti prejudicinį sprendimą — Tribunale civile di Roma — Neteisėtos valstybės pagalbos grąžinimas — Grąžintinos sumos apskaičiavimas — Komisijos sprendimas, kuriuo įtvirtinami šios sumos nustatymo kriterijai — Teisingumo Teismo sprendimas, kuriuo nacionaliniam teismui suteikiama teisė vertinti Komisijos įtvirtintų kriterijų tinkamumą — Nacionalinio teismo įgaliojimų apimtis
   
      Rezoliucinė dalis
   
   
               1.
            
            
               Nors siekdamas užtikrinti Europos Komisijos sprendimo, kuriame pagalbos sistema pripažinta neteisėta ir nesuderinama su vidaus rinka ir kuriame nurodoma susigrąžinti atitinkamą pagalbą, tačiau neidentifikuojami atskiri šios pagalbos gavėjai ir nenustatytos tikslios sugrąžintinos sumos, įvykdymą nacionalinis teismas yra saistomas šio sprendimo, vis dėlto jis nėra saistomas pozicijos, kurią ši institucija išreiškė dėl to sprendimo vykdymo. Tačiau nacionalinis teismas, laikydamasis ESS 4 straipsnio 3 dalyje įtvirtinto lojalaus bendradarbiavimo principo, turi atsižvelgti į šią poziciją ją įvertindamas savo nagrinėjamoje byloje.
            
         
               2.
            
            
               Nacionalinis teismas, nustatydamas tikslias sugrąžintinos pagalbos sumas tuo atveju, kai savo sprendime, kuriame pagalbos sistema pripažinta neteisėta ir nesuderinama su vidaus rinka, Europos Komisija neidentifikavo atskirų nagrinėjamos pagalbos gavėjų ir nenustatė tikslių grąžintinų sumų, nekeldamas klausimo nei dėl Europos Komisijos sprendimo teisėtumo, nei dėl pareigos susigrąžinti atitinkamą pagalbą, gali padaryti išvadą, kad grąžintinos pagalbos suma yra lygi nuliui, jei toks rezultatas gaunamas atlikus apskaičiavimą atsižvelgiant į visą reikšmingą jam žinomą informaciją.
            
         
      (1)  OL C 147, 2013 5 25.